BECKWITH] TEXT AND TRANSLATION 541 
Mahope iho o keia mau mea, haalele iho la o Kahalaomapuana i 
kona mau kaikuaana, a kau aku la maluna o ua moo nui nei (Kiha- 
nuilulumoku), a kii aku Ja ia Kaonohiokala. 
(Ma keia wahi, e waiho iki i ke kamailio ana no keia mea. E pono 
ia kalkou e kamailio no Laieikawai, a me kona loaa ana i ka Makaula 
nana i ike mai Kauai mai, e like me ka mea i oleloia ma na Mokuna 
mua elua o keia Kaao.) 
Mahope iho o ko Kahalaomapuana haalele ana 1 kona mau kai- 
kuaana, kupu ae la iloko o Laieikawai ka manao makemake e kaapuni 
ia Hawaii. 
A no keia manao o Laieikawai, hooko aku la kona mau hoa 1 ko ke 
Alii makemake, a hele aku la e kaapuni ia Hawaii a puni. 
Ma keia huakai kaapuni a ke Alii, ma Kau mua, ma Kona, a 
hiki Jakou ma Kaiopae i Kohala, ma ka aoao akau mai Kawaihae 
mai, aneane elima mile ka loihi mai Kawaihae ae, malaila lakou 
i noho ai 1 kekahi mau la, no ka mea, ua makemake iho la ke Ali 
wahine e hooluolu malaila. 
Tloko o ko Jakou mau la malaila, ike mai la ka Makaula i ka 
pio a keia anuenue i kai, me he mea la i Kawaihae ponoi la. I uka 
nae o Ouli, ma Waimea, kahi a ka Makaula i ike mai ai. 
No ka mea, ua oleloia ma na Mokuna mua ae nei, ua hiki ka 
Makaula ma Hilo, i Kaiwilahilahi; a ua loihi no na makahiki 
malaila o ke kali ana i kana mea i imi al. 
Aka, no ka hiki ole i ua Makaula nei ke kali no kana mea i imi 
ai, nolaila, hoopau ae Ja oia i kona manao kali a me ka imi aku 
no kana mea i ukali mai ai mai Kauai mai. 
Nolaila, haalele keia ia Hilo, a manao ae la oia e hoi loa i Kauai, 
a hoi aku la. Tloko nae o ko ka Makaula hoi ana, aole oia i haalele 
i kana mau mea i lawe mai ai mai Kauai mai (oia ka puaa, a me 
ka moa). 
Ma keia hoi ana, a hiki ma Waimea, i Ouli, oia ka ka Makaula 
ike ana aku i ka pio a ke anuenue i kai o Kawaihae. 
A no ka maluhiluhi o ua Makaula nei, aole oia i wikiwiki mai 
e ike 1 ke ano o ke anuenue. nolaila, hoomaha iho la oia malaila. 
A ma kekahi la ae, aole oia i ike hou i kela hoailona. 
Ma kekahi la ae, haalele ka Makaula ia wahi, ola la no hoi ka la 
a Laieikawai ma 1 haalele ai ia kaiopae, hoi aku la a mauka o 
Kahuwa, ma Moolau ko lakou wahi i noho ai. 
T ka Makaula i hiki mai ai i Puuloa mai Waimea mai, ike aku la 
cla e pio ana ke anuenue i Moolau, ia manawa, haupu iki ae la ka 
manao o ka Makaula me ka nalu ana iloko ona iho, “O kuu mea no 
paha kela i imi mai nei.” 
Hoomau mai la ka Makaula i kona hele ana a hiki iluna pono o 
Palalahuakii, alaila, ike maopopo aku la oia i ke ano o ke anuenue, 
me ka hoomaopopo iloko ona, a ike lea 1 kana mea e imi nei. 
